**פדרו, דוכס קלבריה** (בספרדית: **Pedro de Borbón-Dos Sicilias**;‏ נולד ב-16 באוקטובר 1968), הוא הטוען לכתר ממלכת שתי הסיציליות משנת 2015.

ביוגרפיה
--------

פדרו נולד ב-16 באוקטובר 1968 במדריד, לקרלוס, דוכס קלבריה ולאן, נסיכת אורליאן, בתם של אנרי, רוזן פריז ואיזבל, נסיכת אורליאן-ברגנסה. פדרו למד הנדסה באוניברסיטת קסטיליה-לה מנצ'ה, ולאחר מכן שירת במשמר המלכותי הספרדי.

בשנת 1992 הכיר פדרו את סופיה לאנדלוסה אי מלג'רחו, בתם של חוסה מנואל לאנדלוסה אי דומינגז ובלאנקה מלג'רחו אי גונזאלז, ובשנת 1993 אף נולד להם בן, חיימה. אביו התנגד לקשר ביניהם, אולם עם הזמן התרכך, וב-30 במרץ 2001 התחתנו השניים במדריד, ולאחר מכן נולדו להם עוד 6 ילדים.

בשנת 2015 מת אביו, ופדרו ירש את תאריו והפך לטוען לכתר ממלכת שתי הסיציליות, אם כי טענה זאת נמצאת במחלוקת בינו לבין הנסיך קרלו, דוכס קסטרו.

יש הטוענים שפדרו הוא הטוען האמיתי לכתר הבריטי על פי סדר הירושה היעקוביטי (תחת השם "פיטר הראשון"), מאז פטירת סבתו אליצ'ה, נסיכת בורבון-פארמה ב-2017. זאת, משום שנישואי מריה ביאטריצ'ה, נסיכת סבויה לדודה פרנץ החמישי, דוכס מודנה לא היו חוקיים על פי החוק האנגלי, ולכן צאצאיהם לא יכלו לרשת את טענתה לכתר הבריטי, שעברה לאחותה מריה תרזה, נסיכת סבויה, אם קדמונית של פדרו. מכל מקום, ככל הטוענים היעקוביטים מאז הנרי התשיעי והראשון, הוא אינו עושה דבר כדי להשיגו.

משפחתו
------

ב-30 במרץ 2001 התחתן פדרו עם סופיה לאנדלוסה אי מלג'רחו, בתם של חוסה מנואל לאנדלוסה אי דומינגז ובלאנקה מלג'רחו אי גונזאלז, ממנה נולדו לו 7 ילדים:

* הנסיך חיימה, דוכס נוטו (נולד ב-1993)
* חואן, נסיך בורבון-שתי הסיציליות (נולד ב-2003)
* פאבלו, נסיך בורבון-שתי הסיציליות (נולד ב-2004)
* פדרו, נסיך בורבון-שתי הסיציליות (נולד ב-2007)
* סופיה, נסיכת בורבון-שתי הסיציליות (נולדה ב-2008)
* בלאנקה, נסיכת בורבון-שתי הסיציליות (נולדה ב-2011)
* מריה, נסיכת בורבון-שתי הסיציליות (נולדה ב-2015)

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| קרלוס, נסיך בורבון-שתי הסיציליות |   | מרסדס, נסיכת אסטוריאס |   | אליא, דוכס פארמה |   | מריה אנה, ארכידוכסית אוסטריה |   | הנסיך ז'אן, דוכס גיז |   | איזבל, נסיכת אורליאן |   | פדרו דה אלקנטארה, נסיך גראו-פארה |   | אלז'בייטה, רוזנת דוברז'נסקי דה דוברז'ניץ |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | אלפונסו, דוכס קלבריה |   |   |   |   |   | אליצ'ה, נסיכת בורבון-פארמה |   |   |   |   |   | אנרי, רוזן פריז |   |   |   |   |   | איזבל, נסיכת אורליאן-ברגנסה |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | קרלוס, דוכס קלבריה |   |   |   |   |   |   |   |   |   |   |   |   |   | אן, נסיכת אורליאן |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **פדרו, דוכס קלבריה** |
|

קישורים חיצוניים
----------------

ויקישיתוף מדיה וקבצים בנושא **פדרו, דוכס קלבריה** בוויקישיתוף
* האתר הרשמי של בית בורבון-שתי הסיציליות-קלבריה

הערות שוליים
------------

1. ↑  Sofía Landaluce, la duquesa consorte a la que no querían los Dos Sicilias